ก.ล.ต.เตือนที่ปรึกษา-ผู้จัดการเงินทุนสินทรัพย์ดิจิทัลรายเดิม ขอไลเซ่นส์พรุ่งนี้วันสุดท้าย
ก.ล.ต.เตือน "ที่ปรึกษา-ผู้จัดการเงินทุน" สินทรัพย์ดิจิทัลรายเดิม ยื่นขอไลเซ่นส์พรุ่งนี้วันสุดท้าย
ก.ล.ต.เตือน "ที่ปรึกษา-ผู้จัดการเงินทุน" สินทรัพย์ดิจิทัลรายเดิม ยื่นขอไลเซ่นส์พรุ่งนี้วันสุดท้าย
23 ก.พ. 2564

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แจ้งให้ผู้ประกอบธุรกิจที่ปรึกษาสินทรัพย์ดิจิทัล และ ผู้จัดการเงินทุนสินทรัพย์ดิจิทัล ที่ประกอบธุรกิจอยู่ก่อนวันที่ 27 พฤศจิกายน 2563 และต้องการประกอบธุรกิจต่อไป ต้องมายื่นคำขอรับใบอนุญาตกับสำนักงาน ก.ล.ต. ภายในวันที่ 24 กุมภาพันธ์ 2564 โดยสามารถติดต่อสอบถามเพิ่มเติมได้ที่สายด่วนศูนย์บริการประชาชน ก.ล.ต. โทร. 1207 กด 9556, 9935, 9822 หรือ 6076
โดยผู้ที่เข้าข่ายเป็นผู้ประกอบธุรกิจทั้งสองประเภทดังกล่าวข้างต้น พิจารณาจากองค์ประกอบ 3 ด้าน คือ (1) มีพฤติกรรมให้คำแนะนำการลงทุนในสินทรัพย์ดิจิทัลหรือให้มูลค่าราคาสินทรัพย์ดิจิทัล กรณีประกอบธุรกิจเป็น “ที่ปรึกษาสินทรัพย์ดิจิทัล” และมีพฤติกรรมให้บริหารจัดการลงทุนหรือตัดสินใจลงทุนในสินทรัพย์ดิจิทัลแทนลูกค้า กรณีประกอบธุรกิจเป็น “ผู้จัดการเงินทุนสินทรัพย์ดิจิทัล” (2) รับค่าธรรมเนียมทางตรงหรือทางอ้อม และ (3) ทำเป็นทางค้าปกติหรือให้บริการเป็นการทั่วไป
ทั้งนี้ พระราชกำหนดการประกอบธุรกิจสินทรัพย์ดิจิทัล พ.ศ.2561 มาตรการ 66 กำหนดให้ผู้ประกอบธุรกิจสินทรัพย์ดิจิทัลโดยไม่ได้รับอนุญาต ต้องระวางโทษจำคุกตั้งแต่ 2-5 ปี และปรับตั้งแต่ 200,000-500,000 บาท และปรับอีกไม่เกินวันละ 10,000 ตลอดเวลาที่ยังฝ่าฝืนอยู่